A nevem Jens Bergensten, röviden Jeb. A Minecraft vezető fejlesztője vagyok
a mojang.com-nál. Úgy 11 vagy 12 éves koromban kezdtem programozni, mert
játékokat akartam készíteni. Apám barátja pedig azt mondta, hogy a játékkészítéshez
programozni kell. Szóval így kezdtem. Szeretem megtervezni és tanulmányozni
a dolgok szerkezetét. Ezért tetszik nekem a Minecraft. Az elkövetkező órában
megtanulhatod az informatika alapjait úgy, hogy Alex és Steve mozgását programozod
A Minecraft szimulált világában. A programozás hagyományosan szöveges,
de ma a 'blockly'-t használjuk, egy olyan rendszert, amiben kockákat húzunk ide-oda
a programíráshoz. Valójában JavaScript kódot fogsz írni. Azokat a fogalmakat
tanulod meg, amelyeket a programozók minden nap használnak, és a programozás
alapjai. Itt a Mojangnál is ugyanezekkel a fogalmakkal működtetjük a Minecraftot.
Először is válaszd ki a figurádat. Én Alexet választom. Építsünk kódot
a programhoz, amivel mozog a képernyőn. A képernyő három fő részre van osztva.
Balra van a Minecraft játéktere, ahol a programunk fut. Az utasítások az egyes
szintekhez alul láthatók. Ez a középső terület az eszköztár, és az egyes kockák
parancsok, amelyek Alex mozdulatait irányítják. A fehér terület jobb oldalon
a munkatér, itt építjük fel a programot. Ha a moveForward(előre); kockát
a munkatérre húzzuk, és a Run gombra kattintunk, Alex egyet lép a rácson.
És ha azt akarjuk, hogy tegyen valamit, ha egyet lépett előre? Egy másik
kockát tehetünk hozzá a programhoz. Én a turnRight(jobbra); kockát választom,
és a moveForward(előre); kocka alá húzom, amíg meg nem jelenik ez a narancs vonal.
Akkor elengedem, és a két kocka összeforr. Ha újra megnyomjuk a Run gombot, Alex
végrehajtja fentről lefelé a munkaterület összekapcsolt parancsait. Ha pedig törölni
akarsz egy kockát, csak kihúzod innen, vissza az eszköztárba. Ha törölni akarod
a változtatást, és visszalépni a kezdetre, a Start Over gombot használhatod a
a munkatér jobb felső sarkában. És még egy látod a kis háromszöget a kockákban?
Ha ilyen háromszöget látsz, azt jelenti, más lehetőséget is választhatsz. Kezdjük
a kódolást!